Birthe Skaarup (DF), 2004-03-26:
Sidste år blev der igen sat fokus på de psykisk syge
kriminelle
Det var på baggrund af nogle meget tragiske sager, hvor vi oplevede ulykkelige situationer med psykisk syge, der begik kriminalitet og mord.
Mennesker, som meningsløst blev myrdet måske på grund af for tidlig udskrivelse fra en psykiatrisk afdeling eller på grund af, at samfundet overså patientens problemer.
Også i vores naboland har der været fokus på området efter det tragiske mord på Sveriges udenrigsminister sidste år.
Som sagt er det selvfølgelig tragisk, når en psykisk syg udøver kriminalitet, udøver mord. Men det er også et problem for samfundet i al almindelighed, når en psykisk syg som sagt begår andre forbrydelser.
Derfor er det nødvendigt, at vi tager debatten, og derfor hilser vi den også velkommen i Dansk Folkeparti, den debat, som De Radikale har rejst. Vi ser, at udviklingen i antallet af psykisk syge kriminelle igennem årene har været stigende.
Man kan så argumentere for, hvad baggrunden er for, at vi ser denne udvikling.
Vi ved alle, at psykiatrien gennem de seneste år har været inde i en omstillingsproces, som har skabt store forventninger ikke blot hos behandlerne, men også hos borgerne samt dem, der interesserer sig for området.
Og det er ofte dem, som begår den meget farlige kriminalitet, fordi de ikke tager deres medicin og måske i stedet indtager euforiserende stoffer.
Jeg tror, vi gennem årene har set for korte indlæggelser på mange psykiatriske afdelinger.
Der har de nemlig også straks behov for den nødvendige hjælp.
Nogle sindslidende er så syge og så sårbare, at de har brug for indlæggelse og langvarig omsorg.
Dette skal man naturligvis som samfund holde sig for øje.
Ikke alt kan ordnes ved ambulant behandling, psykoseteam og ideologien om, at det er godt at hjælpe patienten, hvor han bor.
Det er rigtigt at have opmærksomhed på udviklingen med det stigende antal retspsykiatriske patienter.
Derfor kan man også se af psykiatriaftalen for 2003-06, at der dér er foretaget en udbygning af tilbuddene til retspsykiatriske patienter, hvilket ministeren også konkluderede, da han i december måned var i samråd i Retsudvalget.
Dansk Folkeparti kan kun være enig i, at der skal gøres en samlet indsats, der tilrettelægges, så den tilgodeser hele gruppen af psykisk syge.
Det er klart, at vi som samfund bør gå ind og være i front med udviklingen, så det stigende antal retspsykiatriske patienter kan forebygges.
Vi ved, at det i øjeblikket er amterne, der har ansvaret
for behandlingen af de psykisk syge.
Det er derfor, at det har været deres ansvar at have den kapacitet og de tilbud, der skal til, lige fra ambulant behandling, sygehusbehandling, social støtte, opsøgende indsats i lokalsamfundet til selvfølgelig at sørge for, at distriktspsykiatrien fungerer.
Det er også dem, der skal lægge en udskrivningsplan for den indsats, der skal gøres, når en psykisk syg patient skal udskrives.
Som sagt et bredt spektrum af tilbud, så den syge kan holdes stabil.
En anden ting er, at jeg også mener, at de praktiserende læger skal være opdateret og uddannet til at se udviklingen hos en psykisk syg patient.
Det kan nemlig være, at man så ser de første tegn på en sygdom, der kan udvikle sig.
Selvfølgelig er der også patienter med misbrug, som udgør en del af de retspsykiatriske patienter, og det skal der også fokuseres på.
Mange pårørende til de svært sindslidende og retspsykiatriske patienter efterlyser netop værktøjer til, at der skal ske handling på området.
Vi har tilsluttet os det forslag til vedtagelse, som er fremsat af De Radikale, og jeg vil blot opfordre til, at vi stadig væk går ind og ser på det her område, sådan at vi kan få styr på det.
Mange har været inde på alle de projekter, der er sat i gang rundtomkring, men jeg tror, at det meget handler om, at der skal opfølgning til og måske ikke så meget store ressourcer.